b'\n_START_ARTICLE_\nGianni Rivera\n_START_SECTION_\nSeurajoukkue\n_START_PARAGRAPH_\nRivera debytoi Alessandria Calcion riveiss\xc3\xa4 Serie A:ssa 15-vuotiaana 2. kes\xc3\xa4kuuta 1959 Internazionalea vastaan. Alessandriassa Rivera pelasi 21 ottelua joissa teki kuusi maalia. 16-vuotiaana h\xc3\xa4n siirtyi AC Milaniin silloisella enn\xc3\xa4tyssummalla, 200 000 dollarilla. 1962 Rivera voitti ensimm\xc3\xa4isen Italian mestaruutensa Milanin riveiss\xc3\xa4. 1962 Rivera voitti Milanin riveiss\xc3\xa4 my\xc3\xb6s Euroopan Cupin. Kaudella 1967\xe2\x80\x931968 Rivera voitti Milanossa toisen scudettonsa lis\xc3\xa4ksi my\xc3\xb6s Cup-voittajien Cupin. _NEWLINE_Seuraavana vuonna Rivera voitti j\xc3\xa4lleen Milanin riveiss\xc3\xa4 Euroopan Cupin ja h\xc3\xa4net valittiin lis\xc3\xa4ksi Euroopan parhaaksi pelaajaksi. Viel\xc3\xa4 1973 Rivera voitti Milanissa toisen Cup-voittajien cupinsa, ja my\xc3\xb6s seuraavana vuonna h\xc3\xa4n pelasi finaalissa. Kolmannen ja viimeisen Italian mestaruutensa Rivera saavutti Milanissa vuonna 1979. Kaikkiaan h\xc3\xa4n pelasi joukkueessa 501 ottelua ja teki 122 maalia.\n_START_SECTION_\nMaajoukkue\n_START_PARAGRAPH_\n13. toukokuuta 1962, 18-vuotiaana, h\xc3\xa4n pelasi ensimm\xc3\xa4isen ottelunsa Italian maajoukkueessa Saksan liittotasavaltaa vastaan 0\xe2\x80\x930 p\xc3\xa4\xc3\xa4ttyneess\xc3\xa4 kamppailussa._NEWLINE_EM-kisoissa 1968 Rivera voitti Italian riveiss\xc3\xa4 EM-kultaa. Vuoden 1970 MM-kilpailuissa h\xc3\xa4n saavutti hopeaa._NEWLINE_Riveran maajoukkueuran viimeiseksi peliksi j\xc3\xa4i MM-kisojen 1974 ottelu Argentiinaa vastaan. Alkulohkon viimeisess\xc3\xa4 ottelussa Puolaa vastaan Rivera ei en\xc3\xa4\xc3\xa4 pelannut ja h\xc3\xa4vitty\xc3\xa4\xc3\xa4n tuon ottelun Italia j\xc3\xa4i alkulohkoon. Maajoukkueessa Rivera pelasi 60 ottelua ja teki 14 maalia.\n_START_SECTION_\nUrheilu-uran j\xc3\xa4lkeen\n_START_PARAGRAPH_\nPeliuransa j\xc3\xa4lkeen Rivera on ollut poliittisesti aktiivinen ja istunut my\xc3\xb6s Italian parlamentissa.'